ai4bharat/Pralekha huggingface dataset:
कार्मिक, सार्वजनिक तक्रार आणि निवृत्ती वेतन मंत्रालय
हयातीचा दाखला  देण्याच्या कालमर्यादेत वाढ : डॉ जितेंद्र सिंह
या निर्णयाचा कोविडच्या काळात ज्येष्ठ नागरिकांना होणार लाभ: डॉ जितेंद्र सिंह
देशातील निवृत्तीवेतनधारक ज्येष्ठ नागरिकांना मोठा दिलासा देत, केंद्र सरकारने, लाईफ सर्टिफिकेट म्हणजेच हयातीचा दाखला सादर करण्याच्या कालमर्यादेला मुदतवाढ दिली आहे.कर्मचारी, सार्वजनिक तक्रार आणि निवृत्तीवेतन विभागाचे केंद्रीय राज्यमंत्री डॉ जितेंद्र सिंह यांनी ही माहिती दिली.
केंद्र सरकारचे सर्व सर्व निवृत्तीवेतनधारक आता एक नोव्हेंबर ते 31 डिसेंबर 2020 या कालावधीत आपले लाईफ सर्टिफिकेट सादर करु शकतात. आधी याची मुदत नोव्हेंबर महिनाअखेरपर्यंतच होती.मात्र, 80 वर्षे आणि त्यापेक्षा अधिक वयाच्या ज्येष्ठ निवृत्तीवेतनधारकाना 1 ऑक्टोबर ते 31 डिसेंबर 2020 या कालावधीत लाईफ सर्टिफिकेट सादर करता येईल. दरम्यानच्या काळात, त्यांची पेन्शन खात्यात जमा होत राहील.
कोविड19 आजार आणि त्याचा ज्येष्ठ नागरिकांना असलेला धोका लक्षात घेऊन या, निर्णय घेण्यात आल्याचे डॉ जितेंद्र सिंह यांनी सांगितले. याशिवाय, रिझर्व बँकेच्या 9 जानेवारी 2020 च्या अधिसूचनेनुसार, व्हिडीओ आधारित ग्राहक ओळख प्रक्रियेला  देखील मंजुरी देण्यात आली असून, बँकांनी आपल्या खातेदारांची ओळख पटवण्यासाठी या पर्यायी प्रक्रियेचाही वापर करावा, असे निर्देश बँकांना देण्यात आले आहेत. बॅंकांमध्ये होणारी गर्दी टाळण्यासाठी, ही प्रक्रिया वापरण्याचे आवाहन करण्यात आले आहे.
केंद्र सरकारच्या प्रत्येक निवृत्तीवेतन धारक कर्मचाऱ्याला दरवर्षी नोव्हेंबर महिन्यात लाईफ सर्टिफिकेट सादर करावे लागते, त्यानंतरच त्यांची पेन्शन पुढे सुरु राहू शकते. निवृत्तीवेतन धारक स्वतः बँकेत जाऊन हे सर्टिफिकेट सादर करु शकतात, मात्र ज्येष्ठ नागरिकांना सोयीचे व्हावे, यासाठी, केंद्रीय कर्मचारी आणि निवृत्तीवेतन विभाग घरुन च पाठवता येणाऱ्या डिजिटल लाईफ सर्टिफिकेटला प्रोत्साहन देत आहे.
M.Chopade/R.Aghor/P.Kor
संरक्षण मंत्रालय
तिन्ही सैन्यदले व तटरक्षक दलात सिम्युलेटर्सचा वापर वाढवण्यासाठी संरक्षण मंत्रालयाने योजना जाहीर केली
नवी दिल्ली, 23 सप्टेंबर 2021
ठळक वैशिष्ट्ये:
- सर्व सैनिकी क्षेत्रांत सिम्युलेशन आधारित प्रशिक्षण देण्यासाठी आवश्यक ते बदल करण्यावर भर.
- स्वस्त, सुरक्षित व स्मार्ट पद्धतीने प्रशिक्षण देण्याचा प्रयत्न
- स्वदेशी संरचना व विकसनावर भर
- सिम्युलेटर्स ची देखभाल व वापराची जबाबदारी भारतीय कंपन्यांकडे देणार
- सर्व प्रकारच्या सध्या वापरात असलेल्या तसेच नवीन सिम्युलेटर्स साठी हेच धोरण लागू.
तिन्ही सैन्यदले व तटरक्षक दलात सिम्युलेटर्सचा वापर एकसमान पातळीवर वाढवण्यासाठी संरक्षण मंत्रालयाने एक योजना जाहीर केली आहे. सैनिक, त्यांचे वरिष्ठ अधिकारी, देखभाल करणारे, व्यवस्थापक, जीवशास्त्रज्ञ , सामग्रीसम्पादक तसेच आर्थिक बाजू सांभाळणाऱ्या अशा सर्व सैनिकी क्षेत्रांत सिम्युलेटर्स वर आधारित प्रशिक्षणाला सुरुवात करणे आणि परिणामस्वरूप स्वस्त, सुरक्षित , प्रभावी , गतिमान व स्मार्ट प्रशिक्षण देणे, हे प्रमुख उद्दिष्ट असेल.
या योजनेत स्वदेशी संरचना व विकसनावर भर असून सिम्युलेटर्स चालवणे, तसेच देखभालीची जबाबदारी भारतीय कंपन्यांकडे आऊटसोर्स केली जाईल. या योजनेची उद्दिष्टे व लक्ष्ये पुढीलप्रमाणे असतील:
- हत्यारे व इतर उपकरणाची प्रत्यक्ष हाताळणी व वापर कमी करणे.
- सिम्युलेटर्सचा वापर टप्प्याटप्प्याने वाढवत नेण्यासाठी सक्षम कालबद्ध योजना लागू करणे.
- खरेदी प्रक्रियेच्या आधी सिम्युलेटर्सची आवश्यकता किती आहे, हे नीट ठरवणे.
- सिम्युलेटर्सच्या खरेदीआधी विविध सरकारी संस्थांमध्ये समन्वय साधत एकत्रितपणे आवश्यकता निश्चित करणे.
सैन्यदलांकडे सर्व प्रकारच्या सध्या वापरात असलेल्या तसेच नवीन सिम्युलेटर्स साठी हेच धोरण लागू असणार आहे. प्रशिक्षणावरील खर्च कमी करत तसेच लढाऊ उपकरणांना सुस्थितीत ठेवूनही सैन्यदलाची युद्ध दक्षतेची पातळी वर नेण्यासाठी या सिम्युलेटर्सचा अधिकाधिक उपयोग कसा करून घेता येईल, याचा सतत विचार केला जाईल.
भारतीय सैन्यदले व तटरक्षक दलांना या सिम्युलेटर्सचा जास्तीत जास्त उपयोग सक्षमतेने करता यावा यासाठी संरक्षण मंत्रालयाने आपल्या सर्व प्रभागांना व संपर्कातील उद्योजकांना यासंबंधात सूचना दिल्या आहेत. सैनिकी सिम्युलेटर्सचे उत्पादन, वापर व देखभालीसाठी सैन्यदलांकडून स्वदेशी कंपन्यांना आमंत्रित केले जाईल. यामुळे विकास, उत्पादन व देखभाल क्षेत्रातील भारतीय कंपन्यांना उत्तेजन मिळेल.
S.Patil/U.Raikar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 199
राष्ट्रपती कार्यालय
राष्ट्रपतींनी जन्माष्टमीच्या पूर्वसंध्येला देशवासीयांना दिल्या शुभेच्छा
नवी दिल्ली, 18 ऑगस्ट 2022
राष्ट्रपती द्रौपदी मुर्मू यांनी जन्माष्टमीच्या पूर्वसंध्येला सर्व देशवासीयांना शुभेच्छा दिल्या आहेत.
राष्ट्रपतींनी आपल्या संदेशात म्हटले आहे, “जन्माष्टमीच्या शुभ प्रसंगी मी भारतात आणि परदेशात राहणाऱ्या सर्व भारतीयांना हार्दिक शुभेच्छा देते आणि अभिष्ट चिंतन करते.
भगवान श्रीकृष्ण यांचे जीवन आणि शिकवणीत लोक कल्याण आणि सदाचार यांचा संदेश आहे.त्यांनी “निष्काम कर्म” ही शिकवण दिली आणि लोकांना धर्माच्या मार्गाने आचरण करत परम सत्याची प्राप्ती करण्याचा मार्ग दाखवला.
जन्माष्टमीचे हे पर्व आपल्याला विचार, शब्द आणि कृतीमधून सदाचाराच्या मार्गावर चालण्याची प्रेरणा देणारे ठरो अशी मी प्रार्थना करते.”
राष्ट्रपतींचा हिंदी मधील संदेश वाचण्यासाठी येथे क्लिक कराN.Chitale/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 101
रस्ते वाहतूक आणि महामार्ग मंत्रालय
व्यावसायिक वाहनांच्या ट्रकचालकांना कामाचे ठराविक तास असण्यावर केंद्रीय मंत्री नितीन गडकरी यांचा भर, युरोपियन देशांमधील मानकांसम धोरणावर काम करण्याचे अधिकाऱ्यांना आवाहन
नवी दिल्ली, 21 सप्टेंबर 2021
व्यावसायिक वाहनांच्या ट्रकचालकांना, विमानचालकांप्रमाणे कामाचे ठराविक तास असण्यावर केंद्रीय रस्ते वाहतूक आणि महामार्ग मंत्री नितीन गडकरी यांनी भर दिला. जेणेकरुन दमणूक झाल्याने होणारे रस्ते अपघात कमी होतील. स्वीकृत सदस्यांसोबत झालेल्या राष्ट्रीय रस्ते सुरक्षा परिषदेच्या बैठकीत त्यांनी व्यावसायिक वाहनांना ऑन बोर्ड स्लिप डिटेक्शन सेंन्सर्स बसवण्याच्या युरोपियन देशांमधील मानकांसम धोरणावर काम करण्याचे निर्देशही त्यांनी अधिकाऱ्यांना दिले. दर दोन महिन्यांनी भेटून या कामाच्या प्रगतीचा आढावा घेण्याचे निर्देशही त्यांनी परिषदेला दिले. जिल्हा रस्ते समितीच्या बैठकाही नियमित व्हाव्यात म्हणून आपण मुख्यमंत्री आणि जिल्हाधिकाऱ्यांना पत्रे लिहिणार असल्याचेही गडकरी यांनी सांगितले.
मंत्रालयाने 28/07/2021 ला नवीन राष्ट्रीय रस्ते सुरक्षा समिती तयार केली होती. या बैठकीला तेरा स्वीकृत सदस्य उपस्थित होते. रस्ते वाहतूक व महामार्ग राज्यमंत्री वि के सिंग या बैठकीला मंत्रालयाच्या इतर वरिष्ठ अधिकाऱ्यांसोबत उपस्थित होते. रस्ते सुरक्षेच्या परिस्थितीत सुधारणा करण्यासंदर्भात विविध महत्वपूर्ण सुचना सदस्यांनी केल्या.
रस्त्यावरील अपघातात होणारी प्राणहानी टाळण्यासाठी रस्ते सुरक्षेच्या विविध क्षेत्रावर काम करण्याच्या सूचना मंत्र्यांनी यावेळी सदस्यांना दिल्या. एकमेकांच्या कल्पनांची विचारांची देवाणघेवाण करण्याची विनंतीही सदस्यांना करण्यात आली. राष्ट्रीय रस्ते सुरक्षा परिषदेच्या सदस्यांच्या सहकार्याने काम करण्याच्या आणि त्यांच्या सूचना प्राधान्यक्रमाने अमलात आणण्याचे निर्देशही त्यांनी मंत्रालयाच्या अधिकाऱ्यांना दिले. रस्ते सुरक्षा क्षेत्रातील कामगिरी मासिकातून नजरेस आणली जाणार आहे.
M.Chopade/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 155
युवा व्यवहार आणि क्रीडा मंत्रालय
पॅरालिंपिक क्रीडा स्पर्धेत नेमबाजी प्रकारात सुवर्णपदक जिंकणारी अवनी लेखरा ठरली पहिली भारतीय महिला खेळाडू
नवी दिल्ली, 30 ऑगस्ट 2021
ठळक वैशिष्ट्ये:
- टोक्यो पॅरालिंपिक क्रीडा स्पर्धेत सुवर्णपदक जिंकल्याबद्दल नेमबाज अवनी लेखराचे पंतप्रधानांकडून अभिनंदन
- क्रीडा मंत्री अनुराग ठाकूर यांनीही या ऐतिहासिक कामगिरीबद्दल अवनी लेखराचे अभिनंदन करत दिल्या शुभेच्छा
अवघ्या 19 वर्षांची भारतीय पॅरा खेळाडू अवनी लेखराने टोक्यो ऑलिंपिक स्पर्धेत नेमबाजी प्रकारात सुवर्णपदक जिंकत इतिहास रचला आहे. आपल्या पहिल्याच ऑलिंपिक स्पर्धेत, अवनी ने महिलांच्या 10 मीटर रायफल SH1 श्रेणीत, 249.6 गुण मिळवत पॅरालिंपिक क्रीडा स्पर्धेत विक्रम रचला आणि जागतिक विक्रमाशीही बरोबरी केली आहे.
राजस्थान मध्ये सहायक वनसंरक्षक पदावर कार्यरत असलेली अवनी, जयपूरच्या जेडीए शूटिंग रेंजमध्ये नेमबाजीचे प्रशिक्षण घेत असून, तिने पॅरालिंपिक स्पर्धेच्या पात्रता फेरीत 621.7 गुण मिळवत, सातवा क्रमांक गाठला होता.
2012 साली झालेल्या रस्ते अपघातानंतर अवनी व्हील चेअरवर आहे. शाळेतही कायम अव्वलस्थानी येणाऱ्या अवनीला विश्वास आहे, की आयुष्यात केवळ सर्वकाही मिळणे महत्वाचे नाही, तर आपल्याकडे जे आहे, त्यातूनच सर्वोत्तम साध्य करणे, याला आयुष्य म्हणतात.
“अभूतपूर्व कामगिरी अवनी! अत्यंत परिश्रम आणि चिकाटीने, तू मिळवलेल्या या सुवर्णपदकाबद्दल तुझे मनःपूर्वक अभिनंदन! तुझ्या मेहनती वृत्तीमुळे आणि नेमबाजीबद्दल तुला असलेल्या आकर्षणामुळेच हे यश संपादन करणे शक्य झाले आहे. भारतीय क्रीडाविश्वासाठी हा खरोखरच अक विशेष क्षण आहे. तुझ्या भविष्यातील कामगिरीसाठी तुला खूप शुभेच्छा.” अशा शब्दांत पंतप्रधानांनी ट्वीट करुन अवनी चे कौतूक केले आहे.
क्रीडा मंत्री अनुराग ठाकूर यांनी, अवनी लेखराच्या या कामगिरीबद्दल तिचे अभिनंदन करत तिला शुभेच्छा दिल्या आहेत. “अवनीने आज पहिले सुवर्णपदक जिंकले ! ऑलिंपिक आणि पॅरालिंपिक मध्ये सुवर्णपदक जिंकणारी ती भारतातील पहिली महिला ठरली आहे, भारतासाठी हा निश्चितच ऐतिहासिक क्षण आहे. 10 मीटर AR स्टँडिंग SH1 श्रेणीतील अंतिम स्पर्धा तीने जिंकली आहे. तिने मिळवलेले 249.6 गुण पॅरालिंपिक स्पर्धेत विक्रमी ठरले आहेत, तसेच जागतिक विक्रमाशी बरोबरी करणारे आहेत.” असे ठाकूर यांनी आपल्या ट्वीटमध्ये म्हटले आहे.
2017 पासून अवनीने अनेक जागतिक स्पर्धांमध्ये पदके जिंकली आहेत. 2017 ला झालेल्या WSPS जागतिक विश्वचषक स्पर्धेत, आर-2 श्रेणीत, ज्युनिअर जागतिक विक्रम रचत तिने रौप्य पदक जिंकले होते, बँकॉक
इथे झालेल्या विश्वचषक स्पर्धेत रौप्य , 2017, साली ओसायजेक इथे रौप्य पदक, क्रोएशिया इथे,ही रौप्य तिने मिळवले होते.तसेच टोक्यो पॅरालिंपिक साठी फेब्रुवारी महिन्यात संयुक्त अरब अमिरातीत झालेल्या स्पर्धेत ती पात्र ठरली होती
2017 च्या विश्वचषक स्पर्धेत कांस्यपदक मिळाल्यापासून सरकार तिला आवश्यक त्या सुविधा देत आहे. टारगेट ऑलिंपिक पोडीयम योजनेअंतर्गत, तिला सहाय्य करण्यात आले, त्यानंतरही, एसीटीसीने तिचे प्रशिक्षण आणि स्पर्धेसाठी तिला मदत केली. या सर्व पाठिंब्यामुळे, तिने आजवर 12 आंतरराष्ट्रीय स्पर्धांमधे भाग घेतला आहे. त्याशिवाय, राष्ट्रीय प्रशिक्षण शिबिरातही ती सहभागी होत असते. तिच्या घरात, संगणकीकृत डिजिटल नेमबाजी लक्ष्य लावण्यात सरकारने तीला मदत केली असून इतर सहायक उपकरणेही पुरवली आहेत.M.Chopade/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 377
उपराष्ट्रपती कार्यालय
उपराष्ट्रपतींनी ईद-उल-फित्रच्या पूर्वसंध्येला देशवासियांना दिल्या शुभेच्छा
नवी दिल्ली, 2 मे 2022
उपराष्ट्रपती एम.व्यंकय्या नायडू यांनी ईद-उल-फित्रच्या शुभ प्रसंगी देशवासियांना शुभेच्छा दिल्या आहेत. त्यांचा संदेश खालीलप्रमाणे आहे-
“मी ईद-उल-फित्रच्या शुभ प्रसंगी आपल्या देशातील जनतेचे मनःपूर्वक अभिनंदन करतो आणि शुभेच्छा देतो.
रमजानचा पवित्र महिना संपल्यानंतर ईद-उल-फित्र हा ईश्वराप्रति प्रामाणिक श्रद्धा , परोपकार आणि कृतज्ञता व्यक्त करण्याचा सण आहे.
मला आशा आहे की हा सण उदारतेची भावना मजबूत करेल आणि लोकांना एकमेकांच्या जवळ आणेल, त्यांना मैत्री, बंधुता, प्रेम आणि परस्पर आदराच्या सूत्रात बांधेल.
ईद-उल-फित्रशी निगडित पवित्र आणि उदात्त मूल्ये आपले जीवन शांतता , सौहार्द आणि आनंदाने समृद्ध करो.”
उपराष्ट्रपतींच्या हिंदी आणि इंग्रजी भाषेतील संदेशासाठी येथे क्लिक कराS.Patil/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 93
पंतप्रधान कार्यालय
कोळसा आणि खाण क्षेत्राला चालना देण्यासाठीच्या उपाययोजनांवर चर्चा करण्यासाठी पंतप्रधानांनी घेतली बैठक
नवी दिल्ली, 30 एप्रिल 2020
कोविड-19 च्या पार्श्वभूमीवर अर्थव्यवस्थेला चालना देण्यासाठी, कोळसा आणि खाण क्षेत्रातल्या संभाव्य आर्थिक सुधारणांबाबत सविस्तर चर्चा करण्यासाठी पंतप्रधान नरेंद्र मोदी यांनी बैठक घेतली. खनिज संसाधनांची देशांतर्गत सुलभ आणि विपुल उपलब्धता सुनिश्चित करणे, खनिजासाठीचा शोध वाढवणे, गुंतवणूक आणि आधुनिक तंत्रज्ञान आकर्षित करणे, पारदर्शक आणि प्रभावी प्रक्रियेद्वारे मोठ्याप्रमाणात रोजगार निर्मिती करणे या मुद्यांवर या बैठकीत प्रामुख्याने चर्चा झाली.
अतिरिक्त खाण पट्ट्याचा लिलाव, लिलावात व्यापक सहभागाला प्रोत्साहन, खनिज संसाधनांचे उत्पादन वाढवणे, खाणकामाचा आणि वाहतुकीचा खर्च कमी करणे, व्यापार सुलभता वाढवणे, पर्यावरण पूरक विकास साधण्यासाठी कार्बन उत्सर्जन कमी करणे याबाबतही सविस्तर उहापोह झाला.
लिलाव ढाचा सुधारणा, संस्थात्मक प्रभावी व्यवस्था, खनिज शोध आणि खाणकामात खाजगी क्षेत्राचा सहभाग, सार्वजनिक क्षेत्रे अधिक स्पर्धात्मक करणे, खनिज विकास निधी द्वारे समुदाय विकास कार्यक्रमांचा पाया विस्तारणे, त्याचबरोबर देशांतर्गत पुरवठ्यासाठी सागरी मार्गाचा उपयोग आणि खनिजे काढण्यासाठीच्या पायाभूत संरचनेचा विस्तार आणि सुधारणा यावरही या वेळी चर्चा झाली.
कोळसा खाणी ते रेल्वे स्लायडिंगपर्यंत कोळसा वाहतुकीसाठी प्रभावी आणि पर्यावरण अनुकूल कनेक्टीविटी वाढवणे, रेल्वे डब्यामध्ये कोळसा आणि इतर माल स्वयंचलित मार्गाने चढवणे, कोळसा खाण पट्टा मिथेनचा शोध हे पैलूही चर्चिले गेले.
रोजगार संधी वाढवण्यासाठी आणि विकासाला चालना देण्यासाठी खाण क्षेत्राच्या योगदानाचा पंतप्रधान नरेंद्र मोदी यांनी आढावा घेतला. खनिज उत्पादनात आणि त्यावर देशातच प्रक्रिया करण्याबाबत देशाची स्वयं पूर्णता वाढवण्यावर पंतप्रधानांनी विशेष भर दिला. खनिज क्षेत्राने आपले कामकाज आंतरराष्ट्रीय तोडीचे करावे आणि यासाठी कृती आराखडा तयार करावा असे त्यांनी सुचवले.प्रभावी खाणकामासाठी आधुनिक तंत्रज्ञानाचा वापर करावा असे ते म्हणाले. मंजुरी मिळवण्यातील विलंब कमी करणे, अर्थव्यवस्थेला चालना देणे, आणि खाजगी गुंतवणूक वाढवण्यासाठी राज्यांबरोबर भागीदारीचे उद्दिष्ट ठेवण्याचे आवाहन त्यांनी केले.देशात यावर्षी कोळसा भांडाराची मोठ्या प्रमाणातली उपलब्धता लक्षात घेऊन औष्णिक कोळसा आयातीला, पर्यायाचे उद्दिष्ट ठेवण्याच्या सूचना त्यांनी केल्या.B.Gokhale/N.Chitale/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 26 ऑगस्ट 2021
आरोग्य मंत्रालयाची कोविड-19 घडामोडींवरील माहिती
देशभरात कोविड-19 प्रतिबंधक लसीकरण मोहिमेचा वेग वाढवणे आणि मोहिमेची व्याप्ती विस्तारण्यासाठी केंद्र सरकार वचनबद्ध आहे. या लसीकरण मोहिमेच्या सार्वत्रिकीकरणाचा नवा टप्पा देशात 21 जून 2021 पासून सुरु झाला. लसीच्या अधिक मात्रा उपलब्ध करून देणे, राज्ये आणि केंद्रशासित प्रदेशांना लसीकरणाचे उत्तम नियोजन करता यावे यासाठी त्यांच्याकरिता उपलब्ध असलेल्या लसीच्या मात्रांची आगाऊ स्वरुपात माहिती पुरविणे आणि लस पुरवठा साखळी सुरळीत ठेवून लसीकरण मोहिमेचा वेग वाढवण्यात येत आहे.
राष्ट्रव्यापी लसीकरण मोहिमेचा एक भाग म्हणून भारत सरकार, सर्व राज्ये आणि केंद्रशासित प्रदेशांना कोविड प्रतिबंधक लसीचा मोफत पुरवठा करून त्यांना मदत करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या या नव्या टप्प्यात केंद्र सरकार, देशातील लस उत्पादकांनी उत्पादित केलेल्या लसीच्या साठ्यापैकी 75% साठ्याची खरेदी करून त्याचा  पुरवठा सर्व राज्ये आणि केंद्रशासित प्रदेशांना करत आहे.
केंद्र सरकारकडून  आणि राज्यांकडून थेट खरेदीच्या माध्यमातून राज्ये आणि केंद्रशासित प्रदेशांना आतापर्यंत एकूण 58 कोटी 76 लाखांहून अधिक  मात्रांचा पुरवठा करण्यात आला आहे आणि आणखी 1,03,39,970 मात्रांचा पुरवठा करण्याची प्रक्रिया सुरु आहे.
राज्ये आणि केंद्रशासित प्रदेश सरकारांकडे कोविड प्रतिबंधक लसीच्या 3 कोटी 77 लाखांहून अधिक  मात्रा अजूनही शिल्लक असून यापुढील काळातील लसीकरणासाठी उपलब्ध आहेत.
इतर अपडेट्स:-
M.Chopade/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 129
आर्थिक व्यवहार विषयक मंत्रिमंडळ समिती
आंतर राज्य पारेषण आणि वितरण बळकट करणाऱ्या सहा राज्यांसाठीच्या ईशान्य प्रदेश उर्जा प्रणाली सुधारणा प्रकल्पाच्या सुधारित अंदाजित खर्चाला मंत्रिमंडळाची मंजुरी
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाच्या अर्थविषयक समितीच्या आज झालेल्या बैठकीत, ईशान्य प्रदेश उर्जा प्रणाली सुधारणा प्रकल्पाच्या 6700 कोटी रुपयांच्या अंदाजित खर्चाला मंजुरी देण्यात आली. आंतर राज्य पारेषण आणि वितरण प्रणाली बळकट करून त्याद्वारे ईशान्य भागातला आर्थिक विकास साध्य करण्याच्या दृष्टीने हे महत्वाचे पाऊल आहे.
उर्जा मंत्रालयाच्या पॉवरग्रीड या सार्वजनिक उपक्रमाद्वारे आणि ईशान्येकडच्या लाभार्थी सहा राज्यांच्या सहकार्याने ही योजना राबवली जात असून 2021 च्या डिसेंबरपासून कार्यान्वित करण्याचे उद्दिष्ट ठेवण्यात आले आहे. आसाम, मणिपूर,मेघालय,मिझोरम, नागालँड आणि त्रिपुरा ही लाभार्थी राज्ये आहेत.
ईशान्य भागाच्या संपूर्ण आर्थिक विकासाप्रती आणि आंतर राज्य पारेषण आणि वितरण पायाभूत सुविधा बळकट करण्याच्या सरकारच्या कटिबद्धतेची पूर्तता हे याचे मुख्य उद्दिष्ट आहे.
ही योजना लागू झाल्यानंतर विश्वासार्ह पॉवर ग्रीड निर्माण होऊन ईशान्येकडच्या राज्यांच्या नव्याने निर्माण होणाऱ्या विद्युत भार केंद्रापर्यंत संपर्क सुधारण्यासाठी मदत होणार आहे. ईशान्य भागातल्या सर्व स्तरातल्या ग्राहकांपर्यंत ग्रीड संलग्न वीजेचे लाभ पोहोचणार आहेत. या योजनेमुळे या राज्यांमध्ये दर डोई विद्युत वापर वाढणार असून ईशान्य भागाच्या सर्वांगीण विकासासाठी त्याचे योगदान राहणार आहे.
अंमलबजावणी करणाऱ्या एजन्सी बांधकामात लक्षणीय स्थानिक मनुष्यबळ घेत असून त्यातून या भागात कुशल आणि अकुशल मनुष्यबळासाठी मोठ्या प्रमाणात रोजगार निर्मिती होत आहे.
याशिवाय योजना पूर्णत्वाला गेल्यानंतर नव्याने निर्माण झालेल्या मालमत्तेसाठी प्रमाणित निकषानुसार कार्यान्वयन आणि देखभालीसाठी अतिरिक्त मनुष्यबळाची आवश्यकता भासणार असून त्यातूनही ईशान्येकडच्या राज्यांसाठी रोजगाराच्या अतिरिक्त संधी निर्माण होणार आहेत.
पार्श्वभूमी : उर्जा मंत्रालयाची केंद्रीय क्षेत्रीय योजना म्हणून 2014 च्या डिसेंबरमध्ये या योजनेला प्रथम मंजुरी मिळाली आणि जागतिक बँकेकडून त्याला सहाय्य प्राप्त झाले.भारत सरकारने ही योजना विद्युत मंत्रालयाच्या अर्थसंकल्पीय सहाय्यते अंतर्गत 50:50 टक्के आधारावर सुरु केली मात्र क्षमता निर्मितीसाठीचा 89 कोटी रुपयांचा खर्च भारत सरकार करणार आहे.
नागरी उड्डाण मंत्रालय
भारत आणि अफगाणिस्तान दरम्यान सुधारीत हवाई सेवा करारावर स्वाक्षरी करण्यास केंद्रीय मंत्रीमंडळाची मंजूरी
पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रीमंडळ बैठकीत भारत आणि अफगाणिस्तान दरम्यान सुधारीत हवाई सेवा करारावर स्वाक्षरी करण्यास केंद्रीय मंत्रीमंडळाने मंजूरी दिली आहे.
सुधारीत हवाई सेवा करार हा दोन्ही देशांदरम्यानच्या नागरी हवाई वाहतुकीतील महत्त्वाचा टप्पा आहे, ज्यायोगे दोन्ही देशांदरम्यान अधिकाधिक व्यापार, गुंतवणूक, पर्यटन आणि सांस्कृतिक देवाणघेवाण आणि नागरी हवाई वाहतूक क्षेत्रातील विकासाला चालना मिळणार आहे. यामुळे दोन्ही देशांदरम्यान वर्धित आणि अखंड कनेक्टीव्हीटी निर्माण होणार आहे तसेच दोन्हीकडील हवाई सेवांना व्यापारविषयक संधी प्राप्त होऊन सुरक्षा सुनिश्चित होईल.
राष्ट्रपती कार्यालय
आंतरराष्ट्रीय महिला दिनाच्या पूर्वसंध्येला राष्ट्रपतींचा संदेश
नवी दिल्ली, 7 मार्च 2022
दरवर्षी 8 मार्च रोजी साजऱ्या होणाऱ्या आंतरराष्ट्रीय महिला दिनाच्या पूर्वसंध्येला राष्ट्रपती राम नाथ कोविंद यांनी दिलेल्या संदेशात म्हटले आहे:-
“आंतरराष्ट्रीय महिला दिनानिमित्त मी सर्व महिलांचे अभिष्टचिंतन करतो आणि हार्दिक शुभेच्छा देतो.
आज सातत्याने जग बदलत असताना, भारतीय महिला त्यांच्या वैयक्तिक आणि सामाजिक जीवनात तसेच राष्ट्रीय क्षेत्रात महत्त्वपूर्ण प्रभाव पाडत आहेत. आपल्या देशाच्या विकास प्रक्रियेतही त्या महत्त्वाची भूमिका बजावत आहेत मुलींना आत्मनिर्भर बनवण्यासाठी त्यांना सक्षम करणे महत्त्वाचे आहे. हे त्यांना त्यांचे कुटुंब, समाज आणि राष्ट्र यांच्याप्रति असलेल्या जबाबदाऱ्या पार पाडत असतानाही त्यांच्या महत्वाकांक्षा पूर्ण करण्यास सक्षम करेल.
महिलांची सुरक्षा, सन्मान आणि प्रगती सुनिश्चित करण्याच्या आपल्या संकल्पाचा पुनरुच्चार करण्याचा देखील हा दिवस आहे. आपण आपल्या भगिनी आणि मुलींना त्यांच्यातील क्षमता ओळखण्याची संधी दिली पाहिजे आणि अशाप्रकारे राष्ट्र उभारणीत योगदान दिले पाहिजे.
राष्ट्रपतींचा संदेश पाहण्यासाठी येथे क्लिक कराN.Chitale/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 158
मंत्रिमंडळ
भारत आणि कुवेत यांच्यात घर कामगारांच्या भर्तीबाबतच्या सामंजस्य कराराला मंत्रिमंडळाची मान्यता
नवी दिल्ली, 23 जानेवारी 2019
भारत आणि कुवेत यांच्यात घर कामगारांच्या भर्तीबाबतच्या सामंजस्य करारावर स्वाक्षऱ्या करण्याला केंद्रीय मंत्रिमंडळाने मान्यता दिली आहे.
तपशील:
या सामंजस्य करारा द्वारे,घर कामगारांसंदर्भात सहकार्यविषयक सुनियोजित आराखडा मिळणार असून कुवेत मधे काम करणाऱ्या भारतीय महिला कामगारांसह घर कामगारांना मजबूत सुरक्षितता प्राप्त होणार आहे.हा करार पाच वर्षासाठी असून त्यानंतर त्याचे आपोआप नुतनीकरण होण्याची तरतूद यात आहे.
अंमलबजावणी धोरण :
या सामंजस्य कराराच्या अंमलबजावणीसाठी संयुक्त समिती स्थापन करण्यात येणार आहे.
परिणाम :
घर कामगार विषयक बाबीत,दोनही देशातल्या द्विपक्षीय सहकार्याला या करारामुळे प्रोत्साहन मिळणार आहे.
लाभार्थी :
कुवेतमधे सुमारे 3,00,000 भारतीय घर कामगार काम करत असून यात 90, 000 महिलांचा समावेश आहे.
S.Tupe/N.Chitale/D. Rane
(Visitor Counter : 99
सांख्यिकी आणि कार्यक्रम अंमलबजावणी मंत्रालय
भारतातील वेतनपटाचा अहवाल- औपचारिक रोजगारविषयक दृष्टीकोन
नवी दिल्ली, 24 डिसेंबर 2019
केंद्र सरकारच्या सांख्यिकी आणि कार्यक्रम अंमलबजावणी मंत्रालयाच्या अखत्यारितील राष्ट्रीय सांख्यिकी कार्यालयाने भारतातील रोजगार विषयक अहवालाचे प्रसिद्धी पत्रक जारी केले आहे. या अहवालात सप्टेंबर 2017 ते ऑक्टोबर 2019 या कालावधीतली रोजगार विषयक माहिती आहे. विविध सरकारी संस्थांकडून उपलब्ध झालेल्या प्रशासकीय दस्ताऐवजांच्या आधारावर हा अहवाल तयार करण्यात आला आहे. सविस्तर अहवाल पाहण्यासाठी खाली दिलेल्या लिंकवर क्लिक करावे-
Click here to access the detailed note.
B.Gokhale/R.Aghor/P.Malandkar
(Visitor Counter : 70
माहिती आणि प्रसारण मंत्रालय
पटकथा, सिनेमॅटोग्राफी आणि प्रॉडक्शन डिझाईन हे उत्तम चित्रपट निर्मितीचे अतिशय महत्वाचे पैलू-प्रियदर्शन
नव्या चित्रपट निर्मात्यांना आपल्या कल्पनांचा अविष्कार घडविण्यासाठी इफ्फी म्हणजे उत्तम संधी-इंडियन पॅनोरमाचे ज्युरी सदस्य
गोवा, 21 नोव्हेंबर 2019
गोव्यात सुरू असलेल्या 50 व्या भारतीय आंतरराष्ट्रीय चित्रपट महोत्सवात, इंडियन पॅनोरमाच्या फिचर फिल्म विभागाचे अध्यक्ष प्रियदर्शन नायर तसेच श्रीलेखा मुखर्जी, हरीश भिमाणी, विनोद गणात्रा, आरती श्रीवास्तव, रोनील हाओबाम हे ज्युरी सदस्य आणि नॉन फिचर फिल्म विभागाचे ज्युरी सदस्य यांनी आज पत्रकार परिषद घेतली.
वास्तववादी चित्रपट निर्मात्यांच्या गुणवत्तेत मोठी घसरण ज्युरींना आढळल्याचे प्रियरंजन यांनी सांगितले. हे कठीण काम होते मात्र आम्हाला वाटते तितके ते कठीण नव्हते. 30 दिवसात 314 चित्रपट पाहणे हे मोठे काम आहे मात्र विविध राज्यांमधले वैविध्यपूर्ण चित्रपट पाहणे आनंददायी होते. उदयोन्मुख चित्रपट निर्मात्यांनी चांगले काम केले आहे. मात्र आशय चांगला असतो तेव्हा दर्जा घसरू शकतो असे आढळल्याचे ते म्हणाले. पटकथा, सिनेमॅटोग्राफी आणि प्रॉडक्शन डिझाईन हे उत्तम चित्रपट निर्मितीचे तीन महत्वाचे पैलू असल्याचे प्रियदर्शन यांनी नवनिर्मात्यांना मार्गदर्शन करताना सांगितले. आपल्या काळात कॅमेऱ्यामागे राहणे कठीण काम होते मात्र आजच्या काळात प्रत्येकाच्या खिशात एक कॅमेरा असतो. प्रत्येकाच्या मनात एक चित्रपट असतो. प्रत्येक जण आपल्या मनात असलेले लोक चित्रपटात आणत आहे. मात्र अशा लोकांमध्ये प्रशिक्षणाचा अभाव असल्याचे ते म्हणाले. युवापिढीकडे प्रतिभा आहे पण फिल्ड वर्कचा अभाव आहे. प्रशिक्षण आणि फिल्डवर्कमुळे त्यांना उत्तम चित्रपट निर्माण करण्यासाठी मदत होईल असे ते म्हणाले.
हा महोत्सव म्हणजे नव चित्रपटनिर्मात्यांसाठी आपल्या कल्पनांचा अविष्कार घडविण्यासाठी संधी असल्याचे ज्युरी सदस्यांनी सांगितले. देशाच्या दुर्गम भागासह सर्व क्षेत्रातल्या चित्रपट निर्मात्यांसाठी, मोठ्या प्रेक्षकवर्गापर्यंत पोहोचण्यासाठी तंत्रज्ञान उपयुक्त ठरत असल्याचे विनोद गणात्रा यांनी सांगितले. प्रत्येकाला राष्ट्रीय मंच मिळणे ही मोठी बाब आहे, आम्ही काही अद्वितीय चित्रपट पाहिल्याची भावना हरीश भिमाणी यांनी व्यक्त केली.
लघुपट आणि कथापट निर्मात्यांसाठी अधिक निधीची आवश्यकता आरती श्रीवास्तव यांनी व्यक्त केली.
इफ्फी 2019 मध्ये संपूर्ण जगभरातले चित्रपट दाखवले जात असून इंडियन पॅनोरमामध्ये 26 समकालीन फिचर तर 15 नॉन फिचर चित्रपट दाखवण्यात येत आहेत.
दिग्दर्शक अभिषेक शहा हे 15 गुजराती चित्रपटांचे कास्टींग डायरेक्टर आहेत. तसेच गेली 18 वर्ष ते नाट्यक्षेत्रात लेखक, दिग्दर्शक आणि कलाकार म्हणूनही कार्यरत आहेत. इंडियन पॅनोरमाच्या नॉन फिचर विभागातल्या ‘नूरेह’ या उद्घाटनपर चित्रपटाचे दिग्दर्शक आशिष पांडे यांनी आपल्या चित्रपटात अशांत भागात वाढणाऱ्या मुलांचे संघर्ष विरहित सुंदर जगाचे स्वप्न रेखाटले असल्याचे सांगितले. काश्मीर खोऱ्यात भारत-पाकिस्तान सीमेवरच्या छोट्या खेड्यात घडणारे हे कथानक आहे.
काश्मीरमध्ये भारत-पाकिस्तान सीमेवरच्या खेड्यात या चित्रपटाचे चित्रीकरण केले जिथे संघर्षाच्या वातावरणात शांततामय जगाचे स्वप्न बाळगत मुले वाढतात असे आशिष पांडे यांनी सांगितले. कलाकारात गावातल्या नागरिकांचा समावेश असून स्थानिक बोलीभाषेसह काश्मीरी आणि उर्दूमध्ये संवाद असल्याचे ते म्हणाले. नूर, सानिया आणि आफ्रिन यांचा कलाकारात समावेश आहे. सिनेमॅटोग्राफर सुशील गौतम या ‘मीट द प्रेस’ साठी उपस्थित होते.
ज्या जगात लोक राहतात त्याविषयी चित्रपटांनी त्यांना अधिक संवेदनशील बनवावं आणि मानवतेची जोपासना करावी असे मत आशिष पांडे यांनी व्यक्त केले.
G.Chippalkatti/N.Chitale/P.Kor
(Visitor Counter : 57